ตรวจได้
เกิดกระแสข่าวว่า พบธนบัตรราคา 1,000 บาท ในหมวด 6 A 4019213 มีลักษณะเหมือนจริงหมด ยกเว้นภาพครุฑไม่สมบูรณ์ ในหลายจังหวัดภาคใต้ อาจเป็นแบงก์ปลอม
18 ธ.ค. 2558

เกิดกระแสข่าวว่า พบธนบัตรราคา 1,000 บาท ในหมวด 6 A 4019213 มีลักษณะเหมือนจริงหมด ยกเว้นภาพครุฑไม่สมบูรณ์ ในหลายจังหวัดภาคใต้ อาจเป็นแบงก์ปลอม
วรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร แบงก์ชาติ ออกมาชี้แจงว่า ต้องตรวจสอบก่อน โดยแนะ 3 วิธีง่ายๆ คือ 1.สัมผัสเนื้อกระดาษ ถ้าเป็นกระดาษชนิดพิเศษ จะเหนียว ทนต่อการพับดึง 2.ยกธนบัตรส่องกับแสงสว่าง เห็นลายน้ำพระบรมฉายาสาทิสลักษณ์ รูปลายไทยขนาดเล็กโปร่งแสง และแถบสีโลหะฝังในเนื้อกระดาษ และ 3.พลิกเอียงแล้วตัวเลขมุมธนบัตรสีจะสลับจากสีหนึ่งเป็นอีกสีหนึ่ง
ถ้าครบทั้งหมด ถือเป็นธนบัตรจริง หากชำรุดให้นำไปเปลี่ยนที่ออมสิน หรือแบงก์พาณิชย์ได้